ai4bharat/Pralekha huggingface dataset:
నౌకారవాణా మంత్రిత్వ శాఖ
ఒడిశాలో లైట్ హౌస్ టూరిజం
పబ్లిక్-ప్రైవేట్ పార్టనర్షిప్  మోడ్లో ఒడిషా రాష్ట్రంలో కింది ఐదు లైట్హౌస్ల వద్ద పర్యాటక అభివృద్ధికి ప్రభుత్వం చర్యలు ప్రారంభించింది:-
గోపాల్పూర్ లైట్హౌస్ – గంజాం జిల్లా
పూరి లైట్హౌస్ – పూరి జిల్లా
చంద్రభాగ లైట్హౌస్ – పూరి జిల్లా
పారాదీప్ లైట్హౌస్ - జగత్సింగ్పూర్ జిల్లా
ఫాల్స్ పాయింట్ లైట్హౌస్ – కేంద్రపారా జిల్లా
పైన పేర్కొన్న లైట్హౌస్ల కోసం ప్రాజెక్ట్ భాగాలు ఖరారు చేయబడ్డాయి మరియు కోస్టల్ రెగ్యులేషన్ జోన్  క్లియరెన్స్ కోసం రాష్ట్ర కోస్టల్ జోన్ మేనేజ్మెంట్ అథారిటీ మరియు ఇతర స్థానిక సంస్థల నుండి అవసరమైన అనుమతులు కోరబడ్డాయి.
పై ప్రాజెక్ట్లు PPP మోడ్లో ఉన్నాయి కాబట్టి, ఎటువంటి నిధుల కేటాయింపు జరగదు.
ఈ విషయాన్ని కేంద్ర ఓడరేవులు, షిప్పింగ్ మరియు జలమార్గాల శాఖ మంత్రి శ్రీ సర్బానంద సోనోవాల్ ఈరోజు రాజ్యసభలో లిఖితపూర్వక సమాధానంలో అందరికీ తెలిపారు.
ప్రధాన మంత్రి కార్యాలయం
వారాణసీ ని 2020వ సంవత్సరం ఫిబ్రవరి 16వ తేదీ న సందర్శించనున్న ప్రధాన మంత్రి
దీన్ దయాళ్ ఉపాధ్యాయ మెమోరియల్ ను దేశ ప్రజల కు అంకితం చేస్తారు; దీన్ దయాళ్ ఉపాధ్యాయ విగ్రహాన్ని కూడా ప్రధాన మంత్రి ఆవిష్కరించనున్నారు
3 జ్యోతిర్లింగ యాత్రాస్థలాలు- వారాణసీ, ఉజ్జై న్ మరియు ఓంకారేశ్వర్ ల ను కలుపుతూ సాగే మహాకాల్ ఎక్స్ ప్రెస్ ప్రారంభ సూచకం గా ఆ రైలు కు జెండా ను చూపుతారు
వారాణసీ లో 430 పడకల తో కూడిన ఒక సూపర్ స్పెశాలిటి గవర్నమెంట్ హాస్పిటల్ సహా అనేక అభివృద్ధి పథకాల ను ప్రారంభించడం/ దేశ ప్రజల కు అంకితమివ్వడం చేయనున్నారు
ప్రధాన మంత్రి శ్రీ నరేంద్ర మోదీ తన పార్లమెంటరీ నియోజకవర్గమైన వారాణసీ లో 2020వ సంవత్సరం ఫిబ్రవరి 16వ తేదీ న ఒక రోజు పర్యటన ను చేపట్టనున్నారు.
శ్రీ జగద్గురు విశ్వారాధ్య గురుకుల్ యొక్క శతాబ్ధి ఉత్సవాల ముగింపు కార్యక్రమం లో ప్రధాన మంత్రి పాలుపంచుకోవలసివుంది. 19 భాషల లో శ్రీ సిద్ధాంత్ శిఖామణి గ్రంథ్ యొక్క అనువాద గ్రంథాన్ని మరియు తత్సంబంధిత మొబైల్ యాప్ ను కూడా శ్రీ మోదీ ఆవిష్కరించనున్నారు.
ఆ తరువాత పండిత్ దీన్ దయాళ్ ఉపాధ్యాయ స్మారక కేంద్రాన్ని దేశ ప్రజల కు శ్రీ నరేంద్ర మోదీ అంకితం చేస్తారు. ఈ కార్యక్రమం లో భాగం గా పండిత దీన్ దయాళ్ ఉపాధ్యాయ యొక్క 63 అడుగుల ఎత్తయిన పంచ లోహ విగ్రహాన్ని కూడా ప్రధాన మంత్రి ఆవిష్కరిస్తారు. ఇది ఈ నేత కు దేశం లో కెల్లా అత్యంత పెద్ద విగ్రహం కానున్నది. ఈ విగ్రహాన్ని తీర్చిదిద్దడం కోసం 200 మంది కి పైగా చేతివృత్తుల వారు గడచిన ఒక సంవత్సర కాలం గా రాత్రింబగళ్ళు శ్రమిస్తూ వచ్చారు.
ఈ స్మారక కేంద్రం లో పండిత్ దీన్ దయాళ్ ఉపాధ్యాయ జీవనాన్ని మరియు అప్పటి కాలాన్ని సూచించేటటువంటి రాతి చెక్కడం పనులు కూడా చోటు చేసుకొన్నాయి. సుమారు గా 30 మంది ఒడిశా చేతి పని వారు మరియు కళాకారులు గడచిన ఒక సంవత్సర కాలం లో ఈ పథకం పనుల లో నిమగ్నమయ్యారు.
ప్రధాన మంత్రి తదనంతరం, ఒక సార్వజనిక కార్యక్రమం లో పాల్గొని 30కి పైగా పథకాల ను దేశ ప్రజల కు అంకితం చేస్తారు. వీటిలో కాశీ హిందూ విశ్వవిద్యాలయం లో ఏర్పాటు చేసిన 430 పడకలు కలిగిన సూపర్ స్పెశాలిటి గవర్నమెంట్ హాస్పిటల్, ఇంకా
74 పడకల తో కూడిన మనోరోగ చికిత్స ఆసుపత్రి కూడా ఉంటాయి.
ఐఆర్ సిటిసి కి చెందిన మహా కాల్ ఎక్స్ ప్రెస్ కు ప్రారంభ సూచకం గా ఒక జెండా ను ప్రధాన మంత్రి- వీడియో లింక్ ద్వారా- చూపెడతారు. ఈ రైలు 3 జ్యోతిర్లింగ యాత్రా స్థలాల ను కలుపుతుంది. అవే- వారాణసీ, ఉజ్జైన్ మరియు ఓంకారేశ్వర్. ఈ రైలు దేశం లో రాత్రిపూట ప్రయాణించే మొట్టమొదటి ప్రైవేటు రైలు కానున్నది.
- మంత్రి శ్రీ నరేంద్ర మోదీ ‘కాశీ ఏక్ రూప్ అనేక్’ను కూడా ప్రారంభించనున్నారు. ఆస్ట్రేలియా, ఇంగ్లండ్ మరియు అమెరికా సహా ప్రపంచం లోని వివిధ దేశాల నుండి విచ్చేసే చేతి వృత్తుల వారితోను, కొనుగోలుదారుల తోను మంత్రి సంభాషిస్తారు. పండిత్ దీన్ దయాళ్ ఉపాధ్యాయ హస్తకళా సంకుల్ లో రెండు రోజుల పాటు జరిగే ఒక కార్యక్రమమే ‘కాశీ ఏక్ రూప్ అనేక్’. ఇందులో ఉత్తర్ ప్రదేశ్ లో వివిధ ప్రాంతాల కు చెందిన ఉత్పత్తుల ను ప్రదర్శన కు ఉంచుతారు.
ప్రధాన మంత్రి కార్యాలయం
సీరమ్ ఇన్స్ టిట్యూట్ ఆఫ్ ఇండియా, భారత్ బయోటెక్ ల టీకామందు కు ఆమోదం లభించినందుకు దేశ ప్రజలకు అభినందన లు తెలిపిన ప్రధాన మంత్రి
కరోనా యోధుల కు ఆయన కృతజ్ఞత ను వ్యక్తం చేశారు
సీరమ్ ఇన్స్ టిట్యూట్ ఆఫ్ ఇండియా, భారత్ బయోటెక్ ల టీకామందుల కు డిసిజిఐ ఆమోదం లభించడం కరోనా తో స్ఫూర్తిదాయక పోరు ను బలపర్చడం లో ఒక విప్లవాత్మక మార్పును సూచిస్తోంది అంటూ ప్రధాన మంత్రి శ్రీ నరేంద్ర మోదీ అభివర్ణించారు.
ఒక స్ఫూర్తిదాయకమైనటువంటి పోరు ను బలపర్చడం లో ఓ క్రాంతికారి పరివర్తన కు సూచిక గా ఉంది.
@SerumInstIndia మరియు @BharatBiotech ల టీకామందుల కు డిసిజిఐ ఆమోదముద్ర వేయడం ఆరోగ్యకరమైనటువంటి దేశాన్ని, కోవిడ్ కు తావు ఉండనటువంటి దేశాన్ని ఆవిష్కరించే ప్రక్రియ ను వేగవంతం చేస్తుంది.
భారతదేశానికి అభినందన లు.
కఠోరంగా శ్రమించే మన శాస్త్రవేత్తల కు, నూతన ఆవిష్కర్తతల కు ఇవే అభినందనలు’’ అని ప్రధాన మంత్రి వరుస ట్వీట్ లలో పేర్కొన్నారు.
A decisive turning point to strengthen a spirited fight!
DCGI granting approval to vaccines of @SerumInstIndia and @BharatBiotech accelerates the road to a healthier and COVID-free nation.
Congratulations India.
Congratulations to our hardworking scientists and innovators.
— Narendra Modi  January 3, 2021
‘‘అత్యవసర వినియోగానికి ఆమోదం లభించిన రెండు వ్యాక్సీన్ లు భారతదేశం లో తయారు కావడం భారతదేశం లో ప్రతి ఒక్కరు కూడా గర్వపడేటట్టు చేస్తుంది.
ఇది సంరక్షణ, కరుణ లు పునాది గా ఉండేటటువంటి ఒక ‘ఆత్మనిర్భర్ భారత్’ కల ను నెరవేర్చడానికి మన శాస్త్రవేత్తలు తహతహలాడుతూ ఉండటాన్ని చాటిచెప్తున్నది.’’
It would make every Indian proud that the two vaccines that have been given emergency use approval are made in India! This shows the eagerness of our scientific community to fulfil the dream of an Aatmanirbhar Bharat, at the root of which is care and compassion.
— Narendra Modi  January 3, 2021
‘‘మనం ప్రతికూల పరిస్థితులలో విశిష్ట శ్రమ చేసిన మన వైద్యులకు, వైద్య సిబ్బంది కి, శాస్త్రవేత్తల కు, పోలీసు ఉద్యోగుల కు, పారిశుధ్య కార్మికుల కు, కరోనా యోధుల కు మన కృతజ్ఞత ను పునరుద్ఘాటించుదాం.
అనేక ప్రాణాలను కాపాడినందుకుగాను వారికి మనం సదా కృతజ్ఞలమై ఉందాము. ’’ అని శ్రీ నరేంద్ర మోదీ అన్నారు.
We reiterate our gratitude to doctors, medical staff, scientists, police personnel, sanitation workers and all Corona warriors for the outstanding work done, that too in adverse circumstances. We will remain eternally grateful to them for saving many lives.
— Narendra Modi  January 3, 2021
ప్రధాన మంత్రి కార్యాలయం
పద్మశీ గ్రహీత శ్రీ ప్రేమ్జిత్ బారియా బహూకరించిన కళాఖండాన్ని ప్రజలతో పంచుకున్న ప్రధానమంత్రి
పద్మశీ పురస్కార గ్రహీత శ్రీ ప్రేమ్జిత్ బారియా తనకు పంపిన చారిత్రక దియ్యూ చిత్రాన్ని ప్రధానమంత్రి శ్రీ నరేంద్ర మోదీ ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“ఇటీవలే పద్మశ్రీ పురస్కారం అందుకున్న శ్రీ ప్రేమ్జిత్ బారియా నుంచి కొద్ది రోజుల కిందట నేను ఈ అద్భుత కళాఖండాలను అందుకున్నాను. ఇదిదో చూడండి... అద్భుత చారిత్రక నగరం దియ్యూ సహా అనేక చిత్రాలు వీటిలో ఉన్నాయి” అని ప్రధానమంత్రి పేర్కొన్నారు.
“ఈ చిత్రాలను వీక్షించండి... వీటిని చూస్తే- భవిష్యత్తులో దియ్యూ నగర సందర్శనాసక్తి మీలో చిగురించడం తథ్యమని నా విశ్వాసం” అని ప్రధాని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 94.86 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 8.22 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
94,86,52,605
|
|
అందుబాటులోని నిల్వలు
|
|
8,22,38,510
94.86 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 8.22 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
వ్యవసాయ మంత్రిత్వ శాఖ
'జాతీయ ప్రకృతి సేద్య కార్యక్రమం' సారథ్య సంఘం సమావేశానికి అధ్యక్షత వహించిన కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్
వ్యవసాయ మంత్రులందరి సహకారంతో ప్రకృతి సేద్యం కార్యక్రమంలో ముందుకు సాగుతాం
రైతులకు సమాచారం అందించే పోర్టల్ ప్రారంభం; గ్రామీణాభివృద్ధి, జల్ శక్తి శాఖల మంత్రులు కూడా కార్యక్రమానికి హాజరు
కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్ అధ్యక్షతన, ఇవాళ, న్యూదిల్లీలోని కృషి భవన్లో 'జాతీయ ప్రకృతి సేద్య కార్యక్రమం' సారథ్య సంఘం మొదటి సమావేశం జరిగింది. ఈ సమావేశంలో శ్రీ తోమర్ ఎన్ఎంఎన్ఎఫ్ పోర్టల్ ప్రారంభించారు. ప్రకృతి సేద్యం కార్యక్రమాన్ని అందరి సహకారంతో ముందుకు తీసుకువెళ్తామని కేంద్ర మంత్రి చెప్పారు. రాష్ట్ర ప్రభుత్వాలు, కేంద్ర శాఖలతో సమన్వయం చేసుకుని మార్కెట్ల అనుసంధానం పెంచాలని అధికారులను కోరారు. తద్వారా, రైతులు తమ ఉత్పత్తులను మరింత సులభంగా విక్రయించుకునేందుకు వీలవుతుందన్నారు. కేంద్ర గ్రామీణాభివృద్ధి శాఖ మంత్రి శ్రీ గిరిరాజ్ సింగ్, కేంద్ర జల్ శక్తి మంత్రి శ్రీ గజేంద్ర సింగ్ షెకావత్, ఉత్తరప్రదేశ్ వ్యవసాయ శాఖ మంత్రి సూర్య ప్రతాప్ షాహి, కేంద్ర వ్యవసాయ శాఖ కార్యదర్శి శ్రీ మనోజ్ అహుజా, వివిధ మంత్రిత్వ శాఖల ఉన్నతాధికారులు ఈ సమావేశానికి హాజరయ్యారు.
శ్రీ నరేంద్ర సింగ్ తోమర్ ఇవాళ ప్రారంభించిన పోర్టల్ను  కేంద్ర వ్యవసాయ & రైతు సంక్షేమ మంత్రిత్వ శాఖ అభివృద్ధి చేసింది. కార్యక్రమం గురించి పూర్తి సమాచారం, అమలు విధానం, వనరులు, అమలు పురోగతి, రైతుల పేర్లు నమోదు, బ్లాగ్ ఈ పోర్టల్లో ఉంటాయి. ఇవన్నీ రైతులకు ఉపయోగపడతాయి. దేశంలో ప్రకృతి సేద్యాన్ని ప్రోత్సహించడానికి ఈ వెబ్సైట్ సహాయపడుతుంది.
ఈ సమావేశంలో మాట్లాడుతూ.. ప్రకృతి సేద్యాన్ని ప్రోత్సహించేందుకు మంచి కార్యక్రమాలు చేపట్టామని కేంద్ర గ్రామీణాభివృద్ధి మంత్రి శ్రీ గిరిరాజ్ సింగ్ చెప్పారు. ఆయన కొన్ని సూచనలు కూడా అందించారు. ప్రధాన మంత్రి శ్రీ నరేంద్ర మోదీ మార్గదర్శకత్వంలో, గంగానది ఒడ్డున ప్రకృతి సేద్యం చేపట్టినట్లు జల్ శక్తి మంత్రి శ్రీ షెకావత్ తెలిపారు. 'సహకార భారతి'తో అవగాహన ఒప్పందం కుదుర్చుకున్న జల్ శక్తి మంత్రిత్వ శాఖ, మొదటి దశలో 75 సహకార గంగ గ్రామాలను గుర్తించింది. ప్రకృతి సేద్యం కోసం విధానాలు రూపొందించి, రైతులకు శిక్షణ ఇచ్చింది.
నమామి గంగే ప్రాజెక్టు కింద తమ రాష్ట్రంలో ప్రకృతి సేద్యాన్ని ప్రోత్సహించడం ప్రారంభించామని ఉత్తరప్రదేశ్ వ్యవసాయ శాఖ మంత్రి శ్రీ షాహి చెప్పారు. ప్రతి విభాగంలో పనిచేయాలని లక్ష్యంగా నిర్దేశించుకుని, సుశిక్షిత శిక్షణ ఇచ్చారు.
2021 డిసెంబర్ నుంచి, 17 రాష్ట్రాల్లో 4.78 లక్షల హెక్టార్లకు పైగా అదనపు వ్యవసాయ భూములను ప్రకృతి సేద్యం కిందకు తీసుకువచ్చినట్లు సమావేశంలో వెల్లడించారు. 7.33 లక్షల మంది రైతులు ప్రకృతి సేద్యంలో పాల్గొంటున్నారు. రైతుల కోసం సుమారు 23 వేల శిక్షణ కార్యక్రమాలు నిర్వహించారు. గంగా నది ఒడ్డున నాలుగు రాష్ట్రాల్లో 1.48 లక్షల హెక్టార్లలో ప్రకృతి సేద్యం జరుగుతోంది.
పర్యటక మంత్రిత్వ శాఖ
ఎర్రకోట ముందు భారత్ పర్వ్ 2023 ప్రారంభం
ఆరు రోజుల “భారత్ పర్వ్” 2023 జనవరి 31 వరకు
భారత్ పర్వ్.. ఏక్ భారత్ శ్రేష్ఠ భారత్ స్ఫూర్తిని కలిగిస్తుంది:శ్రీ జి. కిషన్ రెడ్డి
- కేంద్ర సాంస్కృతిక, పర్యాటక శాఖ మంత్రి శ్రీ జి కిషన్ రెడ్డి ఈ కార్యక్రమాన్ని ప్రారంభించారు.
- జోనల్ కల్చరల్ సెంటర్ల సాంస్కృతిక ప్రదర్శనలు, అలాగే రాష్ట్రాలు/యుటిల నుండి సాంస్కృతిక బృందాలు, పాన్-ఇండియా ఫుడ్ కోర్ట్, 65 హస్తకళల స్టాల్స్తో పాన్-ఇండియా క్రాఫ్ట్స్ బజార్ ఈ కార్యక్రమంలో భాగంగా ఉంటాయి.
ఆరు రోజుల మెగా ఈవెంట్ “భారత్ పర్వ్” ని నిన్న ఎర్ర కోట వద్ద కేంద్ర సాంస్కృతిక, పర్యాటక, ఈశాన్య రాష్ట్రాల అభివృద్ధి శాఖ మంత్రి శ్రీ జి. కిషన్ రెడ్డి ప్రారంభించారు. ఈ కార్యక్రమంలో ఆయన పర్యాటక మంత్రిత్వ శాఖ ఇన్క్రెడిబుల్ ఇండియా డిజిటల్ క్యాలెండర్ను ఆవిష్కరించారు. 2023 క్యాలెండర్ ఇతివృత్తం “ది ఇన్క్రెడిబుల్ ఫెస్టివల్స్ ఆఫ్ ఇండియా”. ఈ సందర్భంగా శ్రీ కిషన్ రెడ్డి మాట్లాడుతూ ఈ రిపబ్లిక్ డే దేశాభివృద్ధికి పాటుపడే యువకులకు కొత్త శక్తిని ఇస్తుందని అన్నారు. భారతదేశం నలుమూలల నుండి కళాకారులు, హస్తకళలు, ఫుడ్ స్టాల్స్ ఇక్కడ ఉన్నందున ఏక్ భారత్ శ్రేష్ఠ భారత్ స్ఫూర్తిని 'భారత్ పర్వ్' నెరవేరుస్తుందని ఆయన తెలిపారు. భారత్ పర్వ్ ద్వారా మినీ ఇండియాను చూడవచ్చని ఆయన అన్నారు. ఈ ఏడాది భారత్ పర్వ్ మిల్లెట్లను ప్రోత్సహిస్తోందని, వివిధ మంత్రిత్వ శాఖల విజయాలను కూడా ప్రదర్శిస్తోందని ఆయన తెలియజేశారు. ఈ సందర్భంగా పర్యాటక మంత్రిత్వ శాఖ కార్యదర్శి శ్రీ అరవింద్ సింగ్ మాట్లాడుతూ ఈ సంవత్సరం భారత్ పర్వ్ ఈ చారిత్రాత్మక ప్రదేశంలో 30కి పైగా రాష్ట్రాలు/యూటీలు, 20 కేంద్ర మంత్రిత్వ శాఖల భాగస్వామ్యంతో భారతదేశం శక్తివంతమైన గొప్ప సంస్కృతిని ఒకచోట చేర్చిందని తెలిపారు.
ఆరు రోజుల మెగా ఈవెంట్ “భారత్ పర్వ్” కార్యక్రమాన్ని కేంద్ర ప్రభుత్వం జనవరి 26 నుండి 31వ తేదీ వరకు గణతంత్ర దినోత్సవ వేడుకల్లో భాగంగా నిర్వహిస్తోంది. ఈ కార్యక్రమం కోసం పర్యాటక మంత్రిత్వ శాఖ నోడల్ మంత్రిత్వ శాఖగా వ్యవహరిస్తోంది. వేదిక వద్ద ఉత్తమ రిపబ్లిక్ డే పరేడ్ శకటాల ప్రదర్శన, జోనల్ సాంస్కృతిక కేంద్రాల సాంస్కృతిక ప్రదర్శనలు, అలాగే రాష్ట్రాలు/ కేంద్రపాలిత ప్రాంతాల నుండి సాంస్కృతిక బృందాలు, పాన్-ఇండియా ఫుడ్ కోర్ట్ , 65 హస్తకళా స్టాల్స్తో పాన్-ఇండియా క్రాఫ్ట్స్ బజార్ వంటివి ఇందులోని ముఖ్యాంశాలు. ఈ మధ్యాహ్నం 12 గంటల నుండి రాత్రి 10 గంటల వరకు సాధారణ ప్రజలకు తెరిచి ఉంటుంది.
భారత్ పర్వ్ గతంలో 2016, 2017, 2018, 2019, 2020  ఎర్రకోట ముందు ఉన్న లాన్స్, జ్ఞాన్ పథ్ లో జరిగింది. ఎర్రకోట ఎదురుగా ఉన్న లాన్స్, జ్ఞాన్ పథ్ వద్ద 2 సంవత్సరాల విరామం తర్వాత భౌతికంగా కార్యక్రమం నిర్వహిస్తున్నారు. ఈ కార్యక్రమంలో ఫుడ్ ఫెస్టివల్, హస్తకళ మేళా, జానపద, గిరిజన నృత్య ప్రదర్శనలు, సాంస్కృతిక బృందాల ప్రదర్శనలు, రిపబ్లిక్ డే శకటాల ప్రదర్శన, మొదలైనవి ఉంటాయి. దేఖో అప్నా దేశ్, ఏక్ భారత్ శ్రేష్ఠ భారత్, జి20, మిషన్ లైఫ్ బ్రాండింగ్ ఈ సందర్బంగా చేపట్టారు.
ఆరు రోజుల ఈవెంట్ కింది విధంగా ఉంటాయి:
ప్రాంతీయ వంటకాల ప్రదర్శన, విక్రయం
ఫుడ్ కోర్ట్
రాష్ట్ర ప్రభుత్వం ద్వారా స్టాల్స్.
ఐహెచ్ఎం స్టాల్స్
ఆహార విక్రేతల స్టాల్స్
ఆహార ప్రదర్శనలు 
హస్తకళ, చేనేత
చేనేత స్టాల్స్
రాష్ట్ర ప్రభుత్వాల స్టాల్స్
కెవిఐసి, ట్రైఫైడ్ స్టాల్స్
సంస్కృతి, వారసత్వం
జోనల్ కల్చరల్ సెంటర్ చే నృత్య ప్రదర్శనలు
ప్రత్యేక ప్రదర్శనలు
శకటాల ప్రదర్శన
కేంద్ర ప్రభుత్వ మంత్రిత్వ శాఖలు, సంస్థల విజయాలు & ఫ్లాగ్షిప్ ప్రోగ్రామ్
(కార్యాచరణ జోన్
నుక్కడ్ నాటకం
క్విజ్లు
పెయింటింగ్ పోటీలు
టూరిజం యువ క్లబ్, పాఠశాల/కళాశాల భాగస్వామ్యం
ప్రయోగాత్మక జోన్
ప్రధాన మంత్రి కార్యాలయం
జాతీయ క్రీడల దినం నాడు క్రీడాకారుల కు శుభాకాంక్షలు తెలిపిన ప్రధాన మంత్రి; మేజర్ ధ్యాన్ చంద్ కు ఆయన స్మృత్యంజలి ఘటించారు
ప్రధాన మంత్రి శ్రీ నరేంద్ర మోదీ జాతీయ క్రీడల దినం నాడు క్రీడాకారుల కు శుభాకాంక్షలు తెలిపారు. అలాగే, భారతీయ హాకీ లో మహా దిగ్గజ క్రీడాకారుడైన మేజర్ ధ్యాన్ చంద్ కు ప్రధాన మంత్రి స్మృత్యంజలి ని ఘటించారు.
‘‘వివిధ క్రీడల లో భారతదేశాని కి ప్రాతినిధ్యం వహించినటువంటి మరియు మన దేశాని కి గౌరవాన్నందించి దేశం గర్వపడేటట్లు చేసినటువంటి అనుకరణ యోగ్యమైన క్రీడాకారులందరి అసాధారణ కార్యసాధన ల ను ఒక ఉత్సవం లాగా జరుపుకొనే రోజే ఈ జాతీయ క్రీడల దినం. ఆయా క్రీడాకారుల గట్టి పట్టుదల, ఇంకా దృఢ సంకల్పం శ్రేష్ఠమైనవి.
ఈ రోజు న, జాతీయ క్రీడల దినం సందర్భం లో, మేజర్ ధ్యాన్ చంద్ కు మనం స్మృత్యంజలి ని సమర్పించుకొందాము. మేజర్ ధ్యాన్ చంద్ హాకీ స్టిక్ తో చేసిన ఇంద్రజాలం ఎన్నటికీ మరపురానిది.
ఈ దినం మన ప్రతిభాన్విత క్రీడాకారుల సఫలత కోసం వారి కుటుంబ సభ్యులు, శిక్షకులు మరియు సహాయక సిబ్బంది అందించిన విశిష్టమైన ఊతాన్ని ప్రశంసించవలసినటువంటి దినం కూడాను.
భారతదేశం లో క్రీడల కు ప్రజాదరణ లభించేటట్లు చూసేందుకు మరియు క్రీడాకారుల ప్రతిభ కు సాయపడేందుకు అసంఖ్యాక ప్రయాసల కు భారత ప్రభుత్వం నడుం కట్టింది. అదే కాలం లో, ఆటల ను మరియు ఫిట్ నెస్ సంబంధిత వ్యాయామాల ను నిత్య జీవనం లో చేపట్టే క్రమబద్ద చర్యల లో ఓ భాగం గా చేసుకోండి అంటూ ప్రతి ఒక్కరి ని నేను కోరుతున్నాను. అలా చేసినందువల్ల, అనేక లాభాలు ఉంటాయి. ప్రతి ఒక్కరు ఆరోగ్యం గా, సంతోషం గా ఉందురుగాక’’ అని ఒక సందేశం లో ప్రధాన మంత్రి పేర్కొన్నారు.
సమాచార, ప్రసార మంత్రిత్వ శాఖ
ఆకాశవాణి, హైదరాబాద్ కేంద్రం తెలుగు వెబ్ ఎడిటర్స్ నియామకాల కోసం దరఖాస్తుల ఆహ్వానం
ఆకాశవాణి హైదరాబాద్ కేంద్రం, ప్రాంతీయ వార్తా విభాగం, తాత్కాలిక ప్రాతిపదికన పని చేసేందుకు వెబ్-ఎడిటర్స్  కోసం దరఖాస్తులు ఆహ్వానిస్తోంది. హైదరాబాద్ నగరపాలక సంస్థ, జి.హెచ్.ఎమ్.సి పరిధిలో నివసించే వారు మాత్రమే దరఖాస్తు చేసుకోవాలి. ప్రాక్టికల్స్ తో కూడిన రాత పరీక్ష అనంతరం - ఇంటర్వ్యూ ద్వారా అభ్యర్ధుల ఎంపిక జరుగుతుంది. ఆసక్తి గల అభ్యర్ధులు, వివరాల కోసం www.newsonair.com వెబ్ సైట్ లో ‘‘వేకెన్సీ’’ ట్యాబ్ ను చూడగలరు. దరఖాస్తులను 2021 మార్చి 1వ తేదీ, సాయంత్రం 5 గంటల లోగా అందేలా పంపాలి.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో కోవిడ్ చికిత్సలో ఉన్నవారికంటే కోలుకున్నవారు రెట్టింపు
మొత్తం కోలుకున్నవారు 12.3 లక్షలు
66.31శాతానికి పెరిగిన కొలుకున్నవారి శాతం
పాజిటివ్ కేసుల్లో 2.1శాతానికి తగ్గిన మరణాలు
కోవిడ్ బారిన పడిన వారిలో మొత్తం 12,30,509 మంది కోలుకోవటంతో భారత్ లో ప్రస్తుతం చికిత్సలో ఉన్నవారికంటే కోలుకున్నవారు రెట్టింపు నమోదయ్యారు. గడిచిన 24 గంటల్లో 44,306 మంది కోలుకొని ఆస్పత్రులనుంచి డిశ్చార్జ్ అయ్యారు. దీంతో పాజిటివ్ కేసుల్లో కోలుకున్నవారు 66.31శాతానికి పెరిగారు. కేంద్ర, రాష్ట్ర ప్రభుత్వాలు, కేంద్రపాలిత ప్రాంతాలు సమన్వయంతో చేసిన కృషి ఫలితంగాను, వైద్య సిబ్బంది అవిశ్రాంత కృషి, నిస్వార్థమైన సేవల వల్ల కోలుకుంటున్నవారి సంఖ్య గణనీయంగా పెరుగుతూ వస్తోంది.
ప్రస్తుతం చికిత్సలో ఉన్నవారు 5,86,298 మంది కాగా పాజిటివ్ గా నమోదైన కేసుల్లో వారు 31.59% గా ఉన్నారు. వీరందరూ వైద్యుల పర్యవేక్షణలో ఉన్నారు.
సమర్థవంతమైన నివారణ చర్యలు, దూకుడుగా టెస్టింగ్ సంఖ్య పెంచటం, సమగ్రంగా చికిత్సావిధానాలను అమలు చేయటం వంటి చర్యల ఫలితంగా మరణాల రేటు అదుపులో ఉంది. భారత్ లో మొదటి లాక్ డౌన్ నుంచి ఇప్పటివరకూ 2.10% శాతం నమోదైంది. ఇది ప్రపంచ సగటు కంటే చాలా తక్కువ.
మరణాల సమాచారాన్ని విశ్లేషించి చూస్తే, 50% మరణాలు 60 ఏళ్ళు పైబడ్డవారిలో నమోదయ్యాయి. 37% మరణాలు 45 - 60 మధ్య వయసున్నవారిలో కాగా 11% మరణాలు 26-44 వయోవర్గంలోని వారివి. దీన్నిబట్టి 45 ఏళ్ళు పైబడ్డ వారు ఎక్కువ రిస్క్ లో ఉన్నట్టు అర్థమవుతోంది. అందుకే వైరస్ నివారణ చర్యల్లో కూడా ఈ వయోవర్గానికి ప్రాధాన్యం ఇచ్చారు. లింగ పరంగా చూస్తే మృతుల్లో 68% మంది మృతులు పురుషులు కాగా 32% మంది మహిళలు.
భారత్ సకాలంలో తీసుకున్న చర్యల ఫలితంగా కరోనా మొదలైనప్పటినుంచి వెంటిలేటర్లు అందుబాటులో ఉంచింది. నిజానికి ఈ సంక్షోభం కారణంగా ప్రపంచ వ్యాప్తంగా డిమాండ్ బాగా పెరిగినప్పటికీ మేకిన్ ఇండియా నినాదంతో స్వదేశీ తయారీకి అత్యంత ప్రాధాన్యమిచ్చింది. మొదట్లో 75% మార్కెట్ దిగుమతులమీదనే ఆధారపడేది. తీవ్రత పెరిగేకొద్దీ దిగుమతుల మీద ఆంక్షలు కూడా ఆయా దేశాలు పెంచుతూ వచ్చాయి.
దేశంలో 60,000 వెంటిలేటర్లు అవసరం ఉండగా ఆరోగ్య, కుటుంబ సంక్షేమ మంత్రిత్వశాఖలోని అరోగ్య సేవల డైరెక్టర్ జనరల్ సారథ్యంలోని సాంకేతిక నిపుణుల కమిటీ వెంటిలేటర్లకు ఉండాల్సిన కనీస ప్రమాణాలను నిర్దేశించింది. దీనికి ముందు విస్తృతమైన సమాలోచనలు జరిపింది. భౌతికంగా వాటి పనితీరును పరిశీలించటంతోబాటు చికిత్సలోనూ వాడిచూసిన మీదటే ఆర్డర్ పెట్టి కొనుగోలు చేశారు.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ప్రధాన మంత్రి కార్యాలయం
శ్రీ యోగి ఆదిత్య నాథ్ మరియు ఆయనమంత్రిమండలి ప్రమాణాల ను స్వీకరించిన సందర్భం లో అభినందన లు తెలిపిన ప్రధాన మంత్రి
శ్రీ యోగి ఆదిత్యనాథ్ ఆయన మంత్రిమండలి సభ్యులు ఉత్తర్ ప్రదేశ్ ముఖ్యమంత్రి గాను మరియు ఉత్తర్ ప్రదేశ్ మంత్రులు గాను ప్రమాణాలను స్వీకరించినందుకు గాను ప్రధాన మంత్రి శ్రీ నరేంద్ర మోదీ వారికి అభినందనల ను వ్యక్తం చేశారు.
గడచిన అయిదు సంవత్సరాల లో అనేక కార్యసాధనల ను ప్రధాన మంత్రి గుర్తు కు తీసుకు వస్తూ, ముఖ్యమంత్రి నాయకత్వం లో రాష్ట్రం అభి వృద్ధి తాలూకు ఒక కొత్త అధ్యయాన్ని లిఖిస్తుందన్న ఆశ ను వ్యక్తం చేశారు.
ప్రధాన మంత్రి ఒక ట్వీట్ లో -
ఉత్తర్ ప్రదేశ్ ముఖ్యమంత్రి పదవి ప్రమాణం స్వీకరించిన సందర్భం లో @myogiadityanath గారి కి మరియు ఆయన మంత్రిమండలి కి ఇవే హృదయపూర్వక అభినందన లు. గత 5 సంవత్సరాల లో రాష్ట్రం యొక్క వికాస యాత్ర అనేక మైలురాళ్ల ను మించి పయనించింది. మీ నాయకత్వం లో రాష్ట్రం ప్రజల ఆకాంక్షల ను పూర్తి చేస్తూ ప్రగతి తాలూకు ఒక కొత్త అధ్యయాన్ని లిఖిస్తుందని నాకు విశ్వాసం ఉంది.’’ అని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్ పరీక్ష కిట్లలో ఉపయోగించే మాలెక్యులర్ ప్రోబ్స్ను ఆవిష్కరించిన జేఎన్సీఏఎస్ఆర్ సంబంధిత సంస్థ
వీఎన్ఐఆర్ బయోటెక్నాలజీస్ ప్రైవేట్ లిమిటెడ్, జవహర్లాల్ నెహ్రూ సెంటర్ ఫర్ అడ్వాన్స్డ్ సైంటిఫిక్ రీసెర్చ్  ద్వారా ఆవిర్భవించిన సంస్థ. డిపార్ట్మెంట్ ఆఫ్ సైన్స్&టెక్నాలజీ ఆధ్వర్యంలో పనిచేసే స్వతంత్ర సంస్థ. కొవిడ్-19 పరీక్ష కిట్లలో ఉపయోగించే మాలెక్యులర్ ప్రోబ్స్ "రివర్స్ ట్రాన్స్క్రిప్షన్ పాలిమరేస్ చైన్ రియాక్షన్ ను గుర్తించడానికి.., స్వదేశీ ఫ్లోరోసెన్స్ ప్రోబ్స్, పాలిమరేస్ చైన్ రియాక్షన్  మిశ్రమాన్ని ఈ సంస్థ ఆవిష్కరించింది. కర్ణాటక ప్రభుత్వానికి చెందిన, బెంగళూరులోని బయో-ఇన్నోవేషన్ సెంటర్ లో వీఎన్ఐఆర్ బయోటెక్నాలజీస్ ప్రైవేట్ లిమిటెడ్ ఆవిర్భవించింది.
వీఎన్ఐఆర్ సహ వ్యవస్థాపకులైన ప్రొ. టి.గోవిందరాజు, డా.మెహర్ ప్రకాశ్ కలిసి ఆర్టీ-పీసీఆర్ గుర్తింపు కోసం ఫ్లోరోసెన్స్ ప్రోబ్స్, పీసీఆర్ మిశ్రమాన్ని అభివృద్ధి చేశారు. ఈ మాలెక్యులర్ ప్రోబ్స్ను కొవిడ్-19 పరీక్ష కిట్లలో ఉపయోగిస్తారు. ఒక మామూలు పీసీఆర్ ఆధారిత పరీక్ష కిట్లో మూడు ముఖ్య భాగాలైన ఒలిగోలు, ఎంజైమ్లు, మాలెక్యులర్ ప్రోబ్స్ ఉంటాయి. వీటిలో మొదటి రెండు మనదేశంలో కొంతవరకు లభిస్తాయి, మరికొంత దిగుమతి అవుతాయి. అయితే కొవిడ్ పరీక్షల్లో ఉపయోగించే మాలెక్యులర్ ప్రోబ్స్ను మాత్రం దిగుమతి చేసుకుంటారు. పీసీఆర్లో విస్తరణను గుర్తించడానికి మాలెక్యులర్ ప్రోబ్స్ను ఉపయోగిస్తారు. మాలెక్యులర్ ప్రోబ్స్ కోసం సింథసిస్ ప్రోటోకాల్స్ను వీఎన్ఐఆర్ సంస్థ ఆవిష్కరించింది. ఇది పీసీఆర్ ఆధారిత కొవిడ్ పరీక్షలో ఉపయోగపడుతుంది.
పరిశోధనశాలలు లేదా కొన్ని అవసరాలకే పరమాణు నిర్ధరణ పరీక్షలు పరిమితమయ్యాయి. అత్యుత్తమ స్థాయి పరమాణు నిర్ధరణ పరీక్షలను అవసరమైతే పూర్తి జనాభాకు నిర్వహించేలా, ప్రత్యేక సమస్యను కొవిడ్-19 తెచ్చిపెట్టింది. కొవిడ్ పరీక్షల స్థాయిని బట్టి, పరీక్ష కిట్ల భాగాల విషయంలో స్వావలంబన సాధించడం చాలా ముఖ్యం. ఎంజైములు, ఓలిగోల అవసరాన్ని భారతీయ ఉత్పత్తిదారులు కొంతవరకు తీరుస్తుండగా, మూడో భాగమైన మాలెక్యలర్ ప్రోబ్స్పై వీఎన్ఐఆర్ దృష్టి పెట్టింది.
"ఆర్టీ-పీసీఆర్ ఆధారిత కొవిడ్ పరీక్షలకు ఉపయోగించే ప్రోబ్స్, ఇప్పటివరకు దిగుమతి చేసుకుంటున్న ముఖ్యమైన కొత్త ఉత్పత్తుల అభివృద్ధిలో మన ప్రాథమిక విజ్ఞాన వృద్ధికి చక్కటి ఉదాహరణ. ఇది ఒక్క వైరస్కు మాత్రమే పరిమితం కాదు. ఇతర వైరస్లకు వేగంగా పరమాణు నిర్ధరణ వృద్ధి చేయడానికి భవిష్యత్తులో కూడా ఉపయోగపడుతుంది" అని డీఎస్టీ కార్యదర్శి ప్రొ.అశుతోష్ శర్మ చెప్పారు.
పరమాణు పరిశోధన అభివృద్ధి అనేది.., అణువు, దాని లక్ష్యం, రసాయనాల లభ్యత, ప్రతి సంశ్లేషణ స్థాయిలో వచ్చే ఫలితాలను అనుకూలపరచడం వంటి వాటిని అర్ధం చేసుకోవడం ద్వారా, కర్బన రసాయన శాస్త్రం నుంచి వచ్చిన పరిణామం. పరమాణు పరిశోధన అభివృద్ధి కోసం, వినూత్న సింథటిక్ మార్గాలను ఉపయోగించి మాలెక్యులర్ ప్రోబ్స్ను వృద్ధి చేయడానికి, వీఎన్ఐఆర్ తన శక్తియుక్తులన్నింటినీ ఉపయోగించింది.
ఈ ఏడాది మార్చిలో, మిగతా ప్రపంచంతోపాటు, వీఎన్ఐఆర్ కార్యకలాపాలు కూడా ఆగిపోయాయి. అయితే, కొవిడ్ సమస్యను పరిష్కరించడానికి, ఇంట్లోనే గడిపిన సమయాన్ని వీఎన్ఐఆర్ బృందం ఉపయోగించుకుంది.
"ప్రస్తుతం సాగుతున్న పరిశోధనలతోపాటు, కొత్త పరిశోధనలు, అభివృద్ధిపై పెట్టుబడి పెట్టడం, స్టార్టప్ సంస్థగా మాకు భారం. ఆ సవాలును మేం స్వీకరించాం. కొవిడ్ పరీక్షల్లో అతి ముఖ్యమైన ప్రోబ్స్ ఆవిష్కరణ కోసం మా బృందం తీవ్రంగా కష్టపడింది. 'మేక్ ఇన్ ఇండియా', 'ఆత్మనిర్భర్ భారత్' కార్యక్రమాలను అనుసరించి, కొవిడ్ పరీక్షల్లో స్వావలంబనకు మా ప్రయత్నం దోహదం చేస్తుంది. మాకు తెలిసినంతవరకు మరే ఇతర భారతీయ సంస్థ మాలెక్యులర్ ప్రోబ్స్ను తయారు చేయడంలేదు." అని ప్రొ. టి.గోవిందరాజు తెలిపారు.
రైల్వే మంత్రిత్వ శాఖ
ఢిల్లీ నుండి నేడు మూడు ప్రత్యేక రైళ్లను పునరుద్ధరించిన రైల్వేస్
న్యూ ఢిల్లీ - బిలాస్పూర్ ప్రత్యేక రైలులో బుక్ చేసుకున్న మొత్తం 1177 ప్రయాణికులు, న్యూ ఢిల్లీ-డిబ్రుగర్లో 1122 ప్రయాణీకులు, న్యూ ఢిల్లీ-బెంగళూరు ప్రత్యేక రైలులో మొత్తం 1162 మంది ప్రయాణీకులు బుకింగ్
న్యూ ఢిల్లీ నుండి నేడు బయల్దేరుతున్న మొత్తం 3461 మంది ప్రయాణీకులు
ట్రైన్ నెంబర్. 02442 న్యూ ఢిల్లీ నుండి బిలాస్పూర్ కి నేడు బయల్దేరిన మొదటి ప్రత్యేక రైలు
ఈ రైలు నేడు బయల్దేరడంతో శ్రేణుల వారీగా పాసెంజర్ రైళ్ల పునరుద్ధరణయినట్టు
ఈ ప్రత్యేక రైళ్లు, శ్రామిక రైళ్లకు అదనం
రైలు నెంబర్ 02442 న్యూ ఢిల్లీ నుండి బిలాస్పూర్ కు ప్రత్యేక రైలు ఈ రోజు తన ప్రయాణాన్ని ప్రారంభిస్తుంది, అంటే 2020 మే 12, న్యూఢిల్లీ రైల్వే స్టేషన్ నుండి కోవిడ్ 19 కారణంగా ప్రయాణీకుల రైలు సేవలను నిలిపివేసిన తరువాత పునరుద్ధరించబడిన మొదటి ప్రత్యేక రైలు. ఈ రైలు బయలుదేరడంతో, భారతీయ రైల్వేలో ప్రయాణీకుల రైలు సేవలను పునరుద్ధరించడం గ్రేడెడ్ పద్ధతిలో ప్రారంభమైంది. మొత్తం 03 ప్రత్యేక రైళ్లు ఈ రోజు న్యూ ఢిల్లీ నుండి బయలుదేరుతాయి, మొత్తం 05 ప్రత్యేక రైళ్లు ఇతర నగరాల నుండి న్యూ ఢిల్లీ వైపు బయలుదేరుతాయి. ఈ ప్రత్యేక రైలు సేవలు భారత రైల్వే నడుపుతున్న శ్రామిక స్పెషల్స్ తో పాటుగా అదనంగా నడుస్తున్నవి.
మొత్తం 03 రైళ్లు ఈ రోజు న్యూ ఢిల్లీ నుండి వివిధ గమ్యస్థానాలకు బయలుదేరుతున్నాయి. రైళ్ల వివరాలు ఇలా ఉన్నాయి:
|
|
వరుస సంఖ్య
|
|
ట్రైన్ నెంబర్
|
|
బయల్దేరు స్టేషన్
|
|
గమ్యస్థానం
|
|
1
|
|
02692
|
|
న్యూ ఢిల్లీ
|
|
బెంగళూరు
|
|
2
|
|
02424
|
|
న్యూ ఢిల్లీ
|
|
డిబ్రుగర్
|
|
3
|
|
02442
|
|
న్యూ ఢిల్లీ
|
|
బిలాస్పూర్
న్యూ ఢిల్లీ నుండి బిలాస్పూర్ ప్రత్యేక రైలులో ప్రయాణిస్తున్న 1177 మంది ప్రయాణికుల కోసం మొత్తం 741 పిఎన్ఆర్లను విడుదల చేసారు; న్యూ ఢిల్లీ డిబ్రుగర్ ప్రత్యేక రైలులో ప్రయాణిస్తున్న 1122 మంది ప్రయాణికుల కోసం మొత్తం 442 పిఎన్ఆర్లు, న్యూ ఢిల్లీ - బెంగళూరు ప్రత్యేక రైలులో 1162 మంది ప్రయాణికుల కోసం మొత్తం 804 పిఎన్ఆర్లను విడుదల చేశారు.
ఈ రోజు మొత్తం 08 రైళ్లు న్యూ ఢిల్లీ సహా వివిధ నగరాల నుండి బయలుదేరుతున్నాయి. ఆ రైళ్ల వివరాలు ఇలా ఉన్నాయి:
|
|
వరుస సంఖ్య
|
|
ట్రైన్ నెంబర్
|
|
బయల్దేరు స్టేషన్
|
|
చేరుకునే గమ్యం
|
|
1
|
|
02301
|
|
హౌరా
|
|
న్యూ ఢిల్లీ
|
|
2
|
|
02951
|
|
ముంబై సెంట్రల్
|
|
న్యూ ఢిల్లీ
|
|
3
|
|
02957
|
|
అహ్మదాబాద్
|
|
న్యూ ఢిల్లీ
|
|
4
|
|
02309
|
|
రాజేంద్రనగర్ 
|
|
న్యూ ఢిల్లీ
|
|
5
|
|
02691
|
|
బెంగళూరు
|
|
న్యూ ఢిల్లీ
|
|
6
|
|
02692
|
|
న్యూ ఢిల్లీ
|
|
బెంగళూరు
|
|
7
|
|
02424
|
|
న్యూ ఢిల్లీ
|
|
డిబ్రుగర్
|
|
8
|
|
02442
|
|
న్యూ ఢిల్లీ
|
|
బిలాస్పూర్
.